**Smernica – 03/2019 o stravovaní v Školskej jedálni pri Základnej škole s materskou školou v Nižnej**

**Platnosť a účinnosť**: Smernica o stravovaní v Školskej jedálni pri Základnej škole s materskou školou v Nižnej je platná odo dňa jej schválenia štatutárnym orgánom Základnej školy s materskou školou Nižná.

Pre všetkých zamestnancov školy je záväzná odo dňa nadobudnutia účinnosti uvedeného nižšie.

**Počet strán**: 5

**Počet príloh**: 3

|  |  |  |  |
| --- | --- | --- | --- |
| **Gestor** | **Schválil** | **Dátum schválenia** | **Dátum nadobudnutia účinnosti** |
| **riaditeľ školy** | **riaditeľ školy** | 12.08. 2019 | 1.9. 2019 |
| Mgr. Ľubomír Ivan | Mgr. Ľubomír Ivan |  |  |

Účelom tejto smernice je stanoviť podrobnosti týkajúce sa stravovania žiakov v Školskej jedálni pri Základnej škole s materskou školou v Nižnej v zmysle zákona č. 544/ 2010 o dotáciách v pôsobnosti Ministerstva práce, sociálnych vecí a rodiny SR s účinnosťou od 1.9.2019.

**Článok 1**

*Úvodné ustanovenia*

Novelou zákona č. 544/ 2010 o dotáciách v pôsobnosti Ministerstva práce, sociálnych vecí a rodiny SR v § 4 ods.6 sa od 1.9.2018 poskytuje dotácia na stravu žiakovi v sume **1,20 €** **za každý deň, v ktorom sa žiak zúčastní vyučovania a odoberie obed.**

Dotácia je určená na nákup potravín, prípadne na pokrytie časti prevádzkových nákladov.

Všeobecne záväzné nariadenie obce Nižná určí finančný limit na nákup potravín a výšku príspevku na režijné náklady (čiastočnú úhradu prevádzkových nákladov v školskej jedálni).

**Článok 2**

*Podmienky poskytnutia dotácie*

1. Účasť žiaka na celom vyučovaní. **Obed mu bude vydaný.**

2. Účasť žiaka na časti vyučovania. Napr. žiak je časť vyučovania v škole, potom odíde z objektívnych príčin napr. po 1. alebo 2.,3... hodine. **Ak sa neodhlási do 14.00 hodiny predchádzajúceho dňa, obed mu bude vydaný.**

3. Účasť žiaka na časti vyučovania. Napr. žiak je na časti vyučovania najprv neprítomný, potom príde aspoň na 1 vyučovaciu hodinu. **Ak sa neodhlási do 14.00 hodiny predchádzajúceho dňa, obed mu bude vydaný.**

4. Žiak je na súťaži. **Ak sa neodhlási do 14.00 hodiny predchádzajúceho dňa, obed mu bude vydaný.**

**5. Žiakovi, ktorý je odkázaný zo zdravotných dôvodov na diétne stravovanie** na základe lekárskeho potvrdenia vystaveného odborným lekárom – špecialistom, ako je napr. gastroenterológ, diabetológ, imunológ, alergológ a pod.**, školská jedáleň nezabezpečuje diétnu stravu.**

6. Dotáciu na stravu za podmienok v bode 5. v sume 1,20 € vyplatí rodičovi takéhoto žiaka priamo zriaďovateľ školy alebo školského zariadenia, a to obvyklým spôsobom, napr. poukázaním na účet rodiča v banke, v zmysle všeobecného záväzného nariadenia vydaného zriaďovateľom ( počet dní na vyučovaní x 1,20 €) na základe predloženej požiadavky zákonného zástupcu žiaka a dokladov preukazujúcich zdravotné dôvody žiaka.

7. Zákonný zástupca prihlási žiaka na odber stravy podaním prihlášky. (príloha č.1)

8. Ak zákonný zástupca prihláseného žiaka nesúhlasí, aby sa žiak ďalej stravoval v školskej jedálni z dôvodu nezáujmu, vyplní odhlášku z odberu stravy (príloha č. 2). V prípade opätovného záujmu o stravovanie podá prihlášku podľa bodu 7.

9. Zákonný zástupca žiaka, ktorého zdravotný stav vyžaduje diétne stravovanie, vyplní žiadosť o poskytnutie dotácie na stravu a k žiadosti doloží potvrdenie od odborného lekára. (príloha č.3)

**Článok 3**

*Odhlasovanie žiakov z obeda a sankcie za neodhlásenie žiaka*

1. Žiak, ktorý sa nezúčastní na celom vyučovaní, nemá nárok na dotáciu.

2. Zákonný zástupca **pri neúčasti žiaka na celom vyučovaní je povinný odhlásiť** žiaka do 14.00 hodiny predchádzajúceho pracovného dňa z poskytovania stravy v školskej jedálni v danom stravovacom dni. V opačnom prípade je **povinný** uhradiť celú výšku stravného a obed si vyzdvihnúť. Vo výnimočných prípadoch pri náhlom ochorení, je možné žiaka odhlásiť cez www aplikáciu aj v daný deň, najneskôr do 7,15 hod.

3. V prípade náhleho ochorenia žiaka alebo inej nepredvídanej udalosti a už nemožnosti odhlásiť z obeda, zákonný zástupca alebo žiak si odoberie obed do obedára iba v **1. deň choroby**. Na ďalšie dni je potrebné žiaka odhlásiť. V prvý deň choroby/nepredvídanej udalosti je možné zobrať obed do obedára s povinnosťou uhradiť ho.

4. Spôsob úhrady neodhlásených obedov je definovaný v článku 4.

5. Počas pobytu žiaka v škole v prírode a na lyžiarskom výcviku je žiak odhlásený z odberu obeda. Dotácia sa neposkytuje.

6. Odhlasovanie z odberu stravy sa uskutočňuje cez **webovú aplikáciu jedálne – jedálny lístok – objednávky –** na každý potrebný deň.

**Článok 4**

*Záloha na neodhlásenú stravu*

Nárok na dotáciu má žiak len vtedy, keď sa zúčastní vyučovania.

1. Ak žiak nie je odhlásený z obeda, zákonnému zástupcovi sa suma v plnej výške stiahne zo zálohovej platby, ktorú zákonný zástupca zaplatí jednorázovo do 25.09.2019 vo výške 20€.

2. Bez uhradenia zálohovej platby nie je možné akceptovať prihlášku zákonného zástupcu na stravovanie.

3. V prípade vyčerpania zálohovej platby vedúca školskej jedálne upozorní zákonného zástupcu na úhradu ďalšej zálohovej platby prostredníctvom konkrétneho žiaka.

4. Zálohovú platbu treba uhradiť na bankový účet školskej jedálne vedený vo VÚB, č. účtu: **SK33 0200 0000 0000 24531332.**

- Do poznámky napísať meno a priezvisko žiaka.

**Článok 5**

*Výdaj stravy*

1. Výdaj obedov sa realizuje v čase od 11.00 hod. do 14.00 hod. Povinnosťou stravníka je mať pri sebe čipovú kartu.

2. Všetci žiaci si ukladajú tašky na chodbe pred jedálňou.

3. Evidencia výdaja stravy je realizovaná výdajným terminálom pri výdajnom okienku.

4. V prípade, že si stravník zabudol čipovú kartu alebo ju stratil, je povinný nahlásiť túto skutočnosť pri výdaji stravy a strava mu bude vydaná medzi poslednými stravníkmi v danom výdajnom čase. Súčasne si pracovníčka školskej jedálne overí, či na kartu stravníka nebol už vydaný obed.

**Článok 6**

*Nákup čipových kariet*

1. Čipovú kartu, ktorej hodnota je 1,- €, je možné zakúpiť v hotovosti na sekretariáte u pani Dariny Zajacovej. Bez zakúpenia tejto karty, nie je možné akceptovať prihlášku zákonného zástupcu na stravovanie.

2. Po jej nákupe sa stáva majetkom žiaka až do skončenia povinnej školskej dochádzky.

3. Nepoškodenú kartu škola môže spätne odkúpiť.

4. Pri strate je potrebné túto stratu neodkladne nahlásiť u svojho triedneho učiteľa a bezodkladne si zakúpiť novú (jej aktiváciu urobí ZRŠ Katarína Poldaufová).

**Článok 7**

*Platby*

1.Podľa § 4 ods.6 zákona č. 544/ 2010 o dotáciách v pôsobnosti Ministerstva práce, sociálnych vecí a rodiny SR sa od 1.9.2019 poskytuje dotácia na stravu – na nákup potravín - žiakovi v sume **1,20 €** iba za každý deň, v ktorom sa žiak zúčastní vyučovania.

**Režijné náklady** – čiastočnú úhradu nákladov na prípravu obeda - v hodnote, ktorú určí zriaďovateľ vo VZN, dopláca rodič.

2. Od 1.9.2019 výška režijných nákladov na 1 obed je **0,35 €.**

3. Denný doplatok za odobraté jedlo na nákup potravín + režijné náklady za 1 odobraté jedlo.

**MŠ: 1,45€+0,35€=1,80€ (doporučujeme trvalý príkaz v banke na sumu 12,00 €)**

**1.ZŠ: 1,15€+0,35€=1,50€ (doporučujeme trvalý príkaz v banke na sumu 6,00 €)**

**2.ZŠ: 1,23€+0,35€=1,58€ (doporučujeme trvalý príkaz v banke na sumu 7,80 €)**

4. Platbu za režijné náklady + doplatok za stravu treba uskutočniť bankovým prevodom na účet školskej jedálne, ktorý je vedený vo VÚB, č. účtu: **SK33 0200 0000 0000 24531332.**

- Do poznámky napísať meno a priezvisko žiaka. Bez variabilného symbolu platba nebude priradená.

5. V stravovacom systéme je platba jednotlivých stravníkov evidovaná na ich kontách. Musia byť uhradené **do 25. dňa** kalendárneho mesiaca na nasledujúci mesiac. **( Prvá platba do 25.8. aktuálneho roka vo výške uvedenej v bode 3 navýšená o 20,-€).**

**Článok 8**

*Výška stravného*

1. Výška stravného je stanovená v súlade s platnými finančnými pásmami na nákup potravín pre jednotlivé kategórie stravníkov spolu s čiastočnou úhradou režijných nákladov stanovenou na základe VZN obce Nižná a ich dodatkov.

**Článok 9**

*Preplatky*

1. Preplatky za čiastočnú úhradu režijných nákladov na stravu sú odpočítavané za každý odhlásený obed.

2. Za obed, na ktorý žiak nemá nárok a nebol odhlásený sa odratúva zo zálohovej platby (20,-€).

3. Na konci školského roka sa preplatky prevedú na nasledujúci školský rok.

4. Číslo účtu so súhlasom dotknutej osoby v zmysle zákona č. 122/2013 Z. z. o ochrane osobných údajov v znení neskorších predpisov bude počas vedenia stravníka chránené.

**Článok 10**

*Všeobecné ustanovenia*

1. Výkonom kontroly dodržiavania tejto smernice je oprávnený riaditeľ školy alebo ním poverená osoba.

2. So smernicou o stravovaní v ŠJ pri Základnej škole s materskou školou v Nižnej sú povinní oboznámiť sa všetci stravníci a ich zákonní zástupcovia.

**Článok 11**

Účinnosť smernice

1. Smernica nadobúda účinnosť dňom 01. 09. 2019

Mgr. Ľubomír Ivan

riaditeľ

Príloha č. 1

**Prihláška na stravovanie**

Záväzne prihlasujem svoje dieťa na stravovanie v školskej jedálni pri ZŠ s MŠ Nižná od\_\_\_\_\_\_\_\_\_\_\_\_\_\_\_\_\_.

**Meno a priezvisko žiaka**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Trieda**: \_\_\_\_\_\_\_\_

**Bydlisko žiaka**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Meno a priezvisko zákonného zástupcu**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Č. tel.**\_\_\_\_\_\_\_\_\_\_\_\_\_\_\_\_\_\_\_ email:\_\_\_\_\_\_\_\_\_\_\_\_\_\_\_\_\_\_\_\_\_.

Č. účtu v tvare IBAN, na ktoré budú vrátené preplatky:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Nižnej dňa: \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis zákonného zástupcu žiaka

Príloha č.2

**Odhláška zo stravovania**

Záväzne odhlasujem svoje dieťa zo stravovania v školskej jedálni pri ZŠ s MŠ Nižná od\_\_\_\_\_\_\_\_\_\_\_\_\_\_\_\_\_.

**Meno a priezvisko žiaka**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Trieda**: \_\_\_\_\_\_\_\_

**Bydlisko žiaka**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Meno a priezvisko zákonného zástupcu**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Č. tel.**\_\_\_\_\_\_\_\_\_\_\_\_\_\_\_\_\_\_\_ email:\_\_\_\_\_\_\_\_\_\_\_\_\_\_\_\_\_\_\_\_\_.

Č. účtu v tvare IBAN, na ktoré budú vrátené preplatky:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Nižnej dňa: \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis zákonného zástupcu žiaka

Príloha č.3

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, adresa zákonného zástupcu

ZŠ s MŠ Nižná

Nová Doba 482

027 43 Nižná

VEC

**Žiadosť**

Žiadam Vás o preplácanie dotácie za stravu v zmysle § 4 ods. 6 zákona č. 544/ 2010 o dotáciách v pôsobnosti Ministerstva práce, sociálnych vecí a rodiny SR pre moje dieťa:

Meno a priezvisko: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Žiaka/žiačky \_\_\_\_\_\_\_\_\_\_\_\_ triedy.

Školský rok: \_\_\_\_\_\_\_\_\_\_\_\_

Číslo účtu v tvare IBAN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V Nižnej \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis zákonného zástupcu

Príloha: potvrdenie od lekára